Nos Jaucerandus de Sancto Romano et Angenais, nobilis domina, notum facimus universis presentem quartam inspicientibus, dedisse et vendidisse mansum de Villa de Monts et terram quam habebamus apud Valletam et montem Ruini, et domum Petri Bruni apud Lapte, Ugoni de Silsac, militi, pro XX libris et V solidis Viennensium, et nos devestientes de predictis terris, eundem U. investivimus perpetuum possessorem, vel quemcumque dictus U. elegerit vel constituerit possessorem vel heredem dicte terre, sacramento corporaliter prestito super sancta euvangelia, nos contra dictam vendicionem nullo tempore venturos, per nos vel per aliquem alium, abrenunciantes omni juri scripto vel non scripto, canonico vel civili, et omni exceptioni pecunie non numerate vel non solute, et omnibus in quibus vel pro quibus dictum U. vel cuicumque ipse U. dare voluerit, possemus vel deberemus inpetere vel vexare. Factum fuit hoc apud Heras, anno Verbi incarnati Mº CCº XXXº VIIIº, in vigilia Assensionis Domini. Et ad majorem securitatem, ego Jaucerandus, de consensu et voluntate predicte A., uxori[s] mee, sigillum meum apposui huic carte.